CELEX: 32005D0494
Language: mt
Date: 2005-07-08 00:00:00
Title: 2005/494/KE: Deċiżjoni tal-Kummissjoni tat- 8 ta’ Lulju 2005 li temenda d-Deċiżjoni 2005/363/KE li tikkonċerna l-miżuri ta’ protezzjoni għas-saħħa ta’ l-annimali kontra d-deni Afrikan tal-ħnieżer f’Sardenja, l-Italja (notifikata taħt dokument numru C(2005) 2110) Test b’rilevanza għaż-ŻEE.

12.12.2006   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               205
            
         DEĊIŻJONI TAL-KUMMISSJONI
   tat-8 ta’ Lulju 2005
   li temenda d-Deċiżjoni 2005/363/KE li tikkonċerna l-miżuri ta’ protezzjoni għas-saħħa ta’ l-annimali kontra d-deni Afrikan tal-ħnieżer f’Sardenja, l-Italja
   (notifikata taħt dokument numru C(2005) 2110)
   (Test b’ rilevanza għaż-ŻEE)
   (2005/494/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 89/662/KEE tal-11 ta’ Diċembru 1989 li tikkonċerna l-kontrolli veterinarji fil-kummerċ fi ħdan il-Komunità bil-għan li jiġi kkompletat is-suq intern (1), u b’ mod partikolari l-Artikolu 9(4) tagħha.
   Wara li kkunsidrat id-Direttiva tal-Kunsill 90/425/KEE tas-26 ta’ Ġunju 1990 li tikkonċerna l-kontrolli veterinarji fil-kummerċ fi ħdan il-Komunità bil-għan li jiġi kkompletat is-suq intern (2), u b’ mod partikolari l-Artikolu 10(4) tagħha.
   Wara li kkunsidrat id-Direttiva tal-Kunsill 2002/99/KE tas-16 ta’ Diċembru 2002 li tistipola regoli dwar is-saħħa ta’ l-annimali li jirregolaw il-produzzjoni, id-distribuzzjoni u l-introduzzjoni ta’ prodotti dderivati mill-annimali għall-konsum mill-bniedem (3), u b’ mod partikolari l-Artikoli 4(3) tagħha,
   Billi:
   
               (1)
            
            
               Id-Deċiżjoni tal-Kummissjoni 2005/363/KE tat-2 ta’ Mejju 2005 li tikkonċerna miżuri ta’ protezzjoni tas-saħħa ta’ l-annimali kontra d-deni Afrikan tal-ħnieżer f’Sardenja, l-Italja (4) ġiet adottata bħala rispons għall-preżenza tad-deni Afrikan tal-ħnieżer fil-provinċja ta’ Nuoro u parti mill-provinċja ta’ Sassari f’Sardenja.
            
         
               (2)
            
            
               L-Italja informat lill-Kummissjoni dwar l-evoluzzjoni reċenti ta’ dik il-marda fil-provinċji ta’ Sassari u Oristano f’Sardenja.
            
         
               (3)
            
            
               Iż-żoni ta’ Sardenja kif jissemmew fil-punt (b)(i) ta’ l-Artikolu 5(2) tad-Deċiżjoni 2005/363/KE li huma esklużi mid-deroga prevista f’dan l-Artikolu li jawtorizza lill-awtoritajiet Taljani għall-kunsinja ta’ laħam tal-majjal taħt ċerti kondizzjonijiet għandha tiġi estiża għall-Provinċja ta’ Oristano u l-muniċipiltajiet ta’ Calangianus, Sant'Antonio di Gallura, Telti tal-provinċja ta’ Sassari.
            
         
               (4)
            
            
               Id-Deċiżjoni 2005/363/KE għandha għalhekk tiġi emendata b’ dan il-mod.
            
         
               (5)
            
            
               Il-miżuri pprovduti f’din id-Deċiżjoni huma konformi ma’ l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali.
            
         ADOTTAT DIN ID-DEĊIŻJONI:
   Artikolu 1
   L-Anness I mad-Deċiżjoni 2005/363/KE jinbidel bit-test li hemm fl-Anness.
   Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, nhar it-8 ta’ Lulju 2005.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 395, 30.12.1989, p. 13. Direttiva kif l-aħħar emendata bid-Direttiva tal-Parlament Ewropew u tal-Kunsill 2004/41/KE (ĠU L 157, 30.4.2004, p. 33; verżjoni kkoreġuta fil-ĠU L 195, 2.6.2004, p. 12).
   
      (2)  ĠU L 224, 18.8.1990, p. 29. Direttiva kif l-aħħar emendata bid-Direttiva tal-Parlament Ewropew u tal-Kunsill 2002/33/KE (ĠU L 315, 19.11.2002, p. 14).
   
      (3)  ĠU L 18, 23.1.2003, p. 11.
   
      (4)  ĠU L 118, 5.5.2005, p. 39.
   
      ANNESS
      
         
            “ANNESS I
            Iż-żoni ta’ Sardenja kif jissemmew fil-punt (b)(i) ta’ l-Artikolu 5(2):
            
                     
                        a)
                     
                     
                        Fil-provinċja ta’ Nuoro: it-territorju kollu.
                     
                  
                     
                        b)
                     
                     
                        Fil-provinċja ta’ Sassari: It-territorju tal-muniċipalitajiet ta' Ala' dei Sardi, Anela, Banari, Benetutti, Bessude, Bonnanaro, Bono, Bonorva, Borutta, Bottidda, Budduso', Bultei, Burgos, Cheremule, Cossoine, Esporlatu, Giave, Illorai, Ittireddu, Mores, Nughedu di San Nicolo', Nule, Pattada, Siligo, Thiesi, Torralba, Calangianus, Sant'Antonio di Gallura, Telti.
                     
                  
                     
                        c)
                     
                     
                        Fil-provinċja ta’ Oristano: it-territorju kollu.”